1. ΝΟΜΟΘΕΤ.ΔΙΑΤΑΓΜΑ της 31 Δεκ. 1925/12 Ιαν. 1926 Περί ιδρύσεως Εθνικής Ελληνικής Επιτροπής Διεθνούς Εμπορικού Επιμελητηρίου. Άρθρ.1.-«Ιδρύεται μεταξύ των Εμπορικών, Βιομηχανικών και Οικονομικών εν γένει Ενώσεων, Ιδρυμάτων και Οργανισμών άτινα αποδέχονται ή ήθελον αποδεχθή το συμφώνως τω παρόντι συνταχθησόμενον Καταστατικόν «Εθνική Ελληνική Επιτροπή Διεθνούς Εμπορικού Επιμελητηρίου» αποτελούσα νομικόν πρόσωπον και εδρεύουσα εν Αθήναις». Το άρθρον 1 αντικατεστάθη ως άνω δια του άρθρ. 2 Νόμ. 2880/1954 (ανωτ. σελ. 82, 03). Άρθρ.2.-Η Ε.Ε.Ε.Δ.Ε.Ε. σκοπόν έχει: 1)Να συγκεντρώνη τας ενώσεις και τα άτομα ελληνικής υπηκοότητος τα επιθυμούντα να προσχωρήσωσιν εις το Διεθνές Εμπορικόν Επιμελητήριον και να διαβιβάζη τας περί προσχωρήσεως αναφοράς των εις το διοικητικόν συμβούλιον αυτού. 2)Να υποδεικνύη τους Έλληνας αντιπροσώπους εις τα συμβούλια και τας επιτροπάς του Διεθνούς Εμπορικού Επιμελητηρίου. 3)Να οργανώση μόνιμον γραφείον επιφορτισμένον να ευρίσκεται εν διαρκεί συνεργασία μετά της γενικής γραμματείας του Διεθνούς Εμπορ. Επιμελητηρίου και να χρησιμεύση ως ενδιάμεσον όργανον μεταξύ του Διεθν. Επιμελητηρίου αφ’ ενός και των προσχωρούντων ελληνικών ιδρυμάτων αφ’ ετέρου δια την διαβίβασιν πάσης ανακοινώσεως, ως και πάσης μελέτης και εργασίας ενδιαφερούσης την διεθνή οργάνωσιν. 4)Να επιδιώκη, δια των προσχωρησάντων εις αυτήν ιδρυμάτων, την μελέτην των ζητημάτων, άτινα πρόκειται να υποβληθώσιν εις το Διεθνές Επιμελητήριον, ή εκείνων των οποίων η μελέτη υπεδείχθη εις αυτήν υπό τούτου, και να συναγάγη τας γενικάς απόψεις και πορίσματα, άτινα δέον να υποστηριχθώσιν είτε ενώπιον των συνεδρίων και των επιτροπών, είτε προκειμένου περί δημοσίων ερευνών (referendum) διενεργουμένων υπό του Διεθνούς Εμπορικού Επιμελητηρίου. 5)Να επισύρη εκάστοτε την προσοχήν των δημοσίων αρχών επί των λύσεων αίτινες εγένοντο αποδεκταί παρά του Διεθνούς Εμπορικού Επιμελητηρίου, ως και επί των αποτελεσμάτων των δημοσίων ερευνών, να καταβάλλη πάσαν προσπάθειαν προς την, κατά το δυνατόν, πραγματοποίησιν των ευχών ας εκφράζει εκάστοτε το Διεθνές Εμπορικόν Επιμελητήριον, και δια περιοδικών εκθέσεων να αναφέρη προς αυτό τα επιτευχθέντα παρ’ αυτής αποτελέσματα. «Άρθρ.3.-1.Μέλη της Εθνικής Ελληνικής Επιτροπής του Δ.Ε.Ε. είναι εκ του νόμου όλα τα ελληνικά Επιμελητήρια. 2.Μέλη της Εθνικής Ελληνικής Επιτροπής του Δ.Ε.Ε. μπορούν να γίνουν, με αίτησή τους, οι εμπορικές, βιομηχανικές και εν γένει οικονομικές ενώσεις, ιδρύματα και οργανισμοί, εφόσον οι ενώσεις αυτές, τα ιδρύματα και οι οργανισμοί ή τα μέλη τους συναλλάσσονται κυρίως με το εξωτερικό ή η αποστολή τους συνίσταται στην προστασία ουσιώδους εξαγωγικού προϊόντος της χώρας. Εφόσον συντρέχουν οι προϋποθέσεις αυτές, η παραδοχή αυτών είναι υποχρεωτική για το Δ.Ε.Ε. 3.Μέλη της Εθνικής Ελληνικής Επιτροπής του Δ.Ε.Ε. μπορούν να γίνουν με αίτησή τους, μετά από απόφαση του διοικητικού συμβουλίου και φυσικά ή νομικά πρόσωπα, εφόσον η επιστημονική ή οικονομική τους δραστηριότητα έχει, κατά κύριο λόγο, σχέση με τις διεθνείς οικονομικές συναλλαγές και συναφείς δραστηριότητες του Διεθνούς Εμπορικού Επιμελητηρίου. 4.Το διοικητικό συμβούλιο, εκλεγόμενο από τη γενική συνέλευση, αποτελείται τουλάχιστον κατά τα 3/4 από εκπροσώπους των τακτικών μελών της παρ. 1 του παρόντος». Το άρθρ. 3 που είχε αντικατασταθεί από το άρθρ. 3 του Νόμ. 2880/1954, ανωτ. σελ. 82, 01, αντικαταστάθηκε και πάλι ως άνω από την παρ. 6 άρθρ. 7 Νόμ. 2081/9-10 Σεπτ. 1992 (ΦΕΚ Α΄ 154), (Διόρθ. Σφαλμ. στο ΦΕΚ Α΄ 177/24 Νοεμ. 1992), ανωτ. σελ. 50, 318. Άρθρ.4.-«Πόροι της Εθνικής Επιτροπής είναι α)τα έσοδα εκ διαιτησιών, πραγματογνωμοσυνών, πιστοποιητικών και βεβαιώσεων, β)αι συνδρομαί των μελών αυτής. Η συνδρομή των Εμπορικών και Βιομηχανικών Επιμελητηρίων ορίζεται εις 2% επί των τακτικών των εσόδων, αναγραφομένη εκάστοτε εις τον ετήσιον προϋπολογισμόν αυτών. Αι συνδρομαί των λοιπών μελών θα καθορισθώσιν υπό του Καταστατικού της Ε.Ε.Ε.Δ.Ε.Ε. Με την παρ. 7 του άρθρ. 9 του Νόμ. 1746/88 (ΦΕΚ Α΄ 2), ανωτ. σελ. 50, 21, ορίστηκε, ότι από την έναρξη της ισχύος του παρόντος νόμου, το ύψος της συνδρομής των επιμελητηρίων υπέρ της ελληνικής επιτροπής του Διεθνούς Εμπορικού Επιμελητηρίου καθορίζεται με απόφαση του Υπουργού Εμπορίου. (Αντί για τη σελ. 83(γ) Σελ. 83(δ) Τεύχος 1186-Σελ. 99 Εθνική Επιτροπή Διεθνούς Εμπορικού Επιμελητηρίου 14.Β.β.1 γ)Αι επιχορηγήσεις ή δωρεαί παντός νομικού ή φυσικού προσώπου και τα εκ της περιουσίας αυτής εισοδήματα. δ)Παν άλλο νομίμως περιερχόμενον τη Εθνική Επιτροπή έσοδον». Το άρθρον 4 αντικατεστάθη ως άνω δια του άρθρ. 4 Νόμ. 2880/1954 (ανωτ. σελ. 82, 03). Άρθρ.5.-Όργανα διοικήσεως της Ε.Ε.Ε.Δ.Ε.Ε. είναι: α)Η γενική συνέλευσις, απαρτιζομένη εξ αντιπροσώπων των τακτικών μελών, καθ’ α λεπτομερέστερον θέλει ορίσει το καταστατικόν, β)Το διοικητικόν συμβούλιον, εκλεγόμενον υπό της γενικής συνελεύσεως, ου ο αριθμός των μελών και ο τρόπος της εκλογής κανονισθήσεται δια του καταστατικού. γ)Η διοικούσα επιτροπή, εκλεγομένη υπό του διοικητικού συμβουλίου και απαρτιζομένη εξ ενός προέδρου, τριών αντιπροέδρων και ενός ταμίου. Η διοικούσα επιτροπή διορίζει έμμισθον γενικόν γραμματέα και, τη προτάσει τούτου, το λοιπόν αναγκαιούν προσωπικόν, συμφώνως τω καταστατικώ. Άρθρ.6.-«Τα αφορώντα την οργάνωσιν, εκλογήν των οργάνων, την παραδοχήν των μη εκ του νόμου μελών, την διοίκησιν, διαχείρισιν και την εν γένει λειτουργίαν της Εθνικής Επιτροπής εφ’ όσον δεν προβλέπονται υπό του παρόντος Νόμου, καθορισθήσονται δια του Καταστατικού, ψηφιζομένου υπό του Διοικητικού Συμβουλίου και εγκρινομένου δι’ αποφάσεως του Υπουργού Εμπορίου εφ’ όσον δεν αντίκειται εις τας διατάξεις του παρόντος Νόμου». Το άρθρον 6 αντικατεστάθη ως άνω δια του άρθρ. 5 Νόμ. 2880/1954 (ανωτ. σελ. 82, 03). Άρθρ.7.-Την εν γένει διοικητικήν και διαχειριστικήν εποπτείαν επί της εθνικής επιτροπής ασκεί το υπουργείον της Εθνικής Οικονομίας (τμήμα εμπορίου) συμφώνως και προς τα ειδικώτερον δια του καταστατικού καθορισθησόμενα. Άρθρ.8.-(Μεταβατική διάταξις). 